钦定古今图书集成/明伦汇编/闺媛典/第040卷 > 邓六娘
## 钦定古今图书集成/明伦汇编/闺媛典/第040卷 > 邓六娘

按《广东通志》：“邓六娘，理宗时龙江邓梦槐之第六女，
解元邓伯瑜之幼妹也。天性仁孝，略知书史。父梦槐
殁后，兄伯瑜夫妻连丧，仅遗一侄，甫周岁，赀产饶裕。
六娘年十六，痛兄嫂沦亡，邓氏一丝不绝如线，日夜
涕泣，深虑族戚窥伺，乃誓抚藐孤，终身不字。迨侄成
长，命名履元。后参广州路吏，娶李氏，履元感姑之德”，
夫妻终身敬养无惰容。六娘六十而殁。今邓氏宗支
繁衍，约有千指，皆六娘所遗泽也。累代特祠祀之，私
谥曰《贞孝》。